cyanic-selkie/wikianc huggingface dataset:
Logotetas
Kilmė ir raida
VII a. viduryje panaikintas sacrae largitiones, nors atskiri jo skyriai (kaip kad ir pretorių prefektūros) buvo atskirti ir padaryti atskirais departamentais. Kai kuriems jų ėmė vadovauti logotetai. Juos prižiūrėjo sakeliarijus, veikęs kaip generalinis finansų kontrolierius, ir, galiausiai, imperatorius.
Pirmas paminėtas aukšto rango logotetas buvo „šlovingasis logotetas ir patricijus“ Teodosijas (Theodosios, paminėtas 626 m.), kuris buvo atsakingas arba už genikon, arba už stratiōtikon. Vėliau minimi kitokias pareigas užimantys logotetai.
Logotetai egzistavo ir bažnyčioje, kur jie buvo patriarchų ir metropolinių vyskupų (metropolitų) padėjėjai, o logothetēs tou praitoriou buvo vyresnysis valdininkas, pavaldus Konstantinopolio eparchui.
Valdant Aleksijui I Komninui buvo įkurta logothetēs tōn sekretōn pareigybė, šis logotetas prižiūrėjo visus valstybės departamentus. Vėliau šios pareigos virto didžiojo logoteto (megas logothetēs) pareigomis. Paleologų laikais logotetų pateigybės išnhyko, o logoteto titulas kai kur liko kaip grynai garbės titulas.
Sicilijos karalystė
Logoteto titulas iš Rytų Romos imperijos persikėlė ir į vakarus, tačiau įsitvirtino tik Sicilijos karalystėje. Joje logotetas ėmė atitikti kanclerį, logoteto pareigos ėmė prilygti, jei ne viršyti, Magnus Cancellarius ('Didysis kancleris'). Šį titulą turėjo Pietro della Vigna, visagalis imperatoriaus Frydricho II, buvusio ir Sicilijos karaliumi, ministras.
Dunojaus kungaikštystės
Logoteto pareigybę perėmė ir viduramžių Dunojaus kunigaikštystės – Moldavijos ir Valachijos kunigaikštystės. Moldavijos kunigaikštystėje didysis logotetas buvo vyriausias kunigaikščio ministras ir kanceliarijos vadovas, o Valachijos kunigaikštystėje jis buvo antras pagal vyresnumą kunigaikščio tarybos narys, už kurį vyresnis buvo tik banas.
Logotetais vadino ir kai kuriuos kitus valdininkus:
Alfonsas Bajoras
Alfonsas Bajoras (g. 1940 m. rugpjūčio 5 d. Grubos, netoli Čedasų) – Lietuvos karinis veikėjas, pulkininkas.
Vilniaus Simono Stanevičiaus progimnazija
Vilniaus Simono Stanevičiaus progimnazija – dieninė, savarankiško mokymosi bendrojo lavinimo mokykla Vilniuje, S. Stanevičiaus g. 25, vykdanti pradinio, pagrindinio, ir papildomo ugdymo programas lietuvių kalba. Įstaigos kodas 290008970. Mokyklos globėjas tautosakininkas Simonas Stanevičius. Steigėjas Vilniaus miesto savivaldybės taryba.
Alfonsas Bajoras
Biografija
1959–1962 m. mokėsi Vilniaus universitete, 1963–1966 m. mokėsi Vilniaus radiotechnikos mokykloje, 1970–1974 m. studijavo Priešlėktuvinės apsaugos karo vadų akademijoje Kalinine.
1966–1989 m. TSRS kariuomenės karininkas. 1974–1979 m. Prieškarpatės karinės apygardos kosmoso žvalgybos brigados štabo viršininko vyr. padėjėjas, pavaduotojas. 1979–1989 m. dėstė Vilniaus radioelektronikos karo vadų mokykloje.
Nuo 1990 m. dalyvavo kuriant Lietuvos Respublikos Krašto apsaugos departamentą, 1990–1992 m. pirmasis departamento Žvalgybos skyriaus viršininkas. 1991 m. pulkininkas. Nuo 1992 m. tarnavo Krašto apsaugos ministerijoje. 1994–1997 m. ministerijos Ginkluotųjų pajėgų Generalinės inspekcijos vyr. inspektorius, generalinio inspektoriaus pavaduotojas.
Antanas Pugžlys
Antanas baigęs Vabalninko vidurinę mokyklą, 1958–1962 m. choro dirigavimo mokėsi Panevėžio muzikos technikume.
Biografija
J. Bagdonas). Mokydamasis subūrė moksleivių kamerinį chorą ir vyrų vokalinį kvartetą, vadovavo miesto medicinos darbuotojų mišriajam chorui. Technikumą baigęs su pagyrimu, 1962–1967 m. choro dirigavimo studijas tęsė Lietuvos valstybinėje konservatorijoje (dėst. L. Abariaus klasė). Studijuodamas dainavo Lietuvos valstybinio radijo ir televizijos komiteto mišriajame chore, vėliau dirbo vokalo pedagogu, o 1967–1982 m. vyr. chormeisteriu. 1965 m. subūrė radijo ir televizijos moterų vokalinį ansamblį, o 1966–1980 m. vadovavo Vilniaus miesto medicinos darbuotojų klubo moterų vokaliniam ansambliui „Svaja“. Ansamblis, respublikinių konkursų „Sidabriniai balsai" laureatas, koncertavo Lietuvoje, Latvijoje, Estijoje ir Lenkijoje. 1982–1983 m. Respublikinių profesinio techninio mokymo kultūros namų dirigentas – konsultantas. 1983–1986 m. Kaišiadorių vaikų muzikos mokyklos chorinio dainavimo skyriaus mokytojas, vadovavo mergaičių vokaliniam ansambliui ir dėstė privalomojo fortepijono kursą.
Nuo 1985 m. rudens buvo Kaišiadorių rajono švietimo darbuotojų mišriojo choro chormeisteris. Jo brolis Gintautas Pugžlys irgi muzikas.
Šaltiniai
Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
Vaizdo stabilizacija
Vaizdo stabilizavimas  – metodas fotografuojant gauti aiškų, ryškų vaizdą nepalankiomis aplinkos sąlygomis, nenaudojant blykstės ar stovo. Dėl šios funkcijos išvengiama vadinamojo „šokinėjančio vaizdo“ efekto.
Fotoaparatuose naudojamos trys stabilizavimo rūšys. Dažniausiai yra skaitmeninis stabilizavimas (pvz., „Samsung VP D363“), tačiau kai kurie modeliai naudoja optinį stabilizavimą (tam reikalinga speciali objektyvo konstrukcija, dėl kurios neįmanomi virpesiai) arba elektroninį.
Skaitmeninė vaizdo stabilizacija
Plačiausiai naudojama video kamerose. Ši technika atrenka ir pakeičia elektroninį vaizdą video kadruose taip, kad judesys būtų pašalintas, neutralizuotas. Tam naudojami pikseliai, esantys už vizualiai matomo kadro rėmų, taip leidžiant slopinti virpesius ir pagerinti stabilaus kadro kokybę. Taip padidinamas išlaikymas (exposure) nesuliejant vaizdo. Skaitmeninis stabilizavimas beveik nekenkia vaizdo kokybei ir nedidina triukšmo lygio (noise level).
thumb|Skaitmeninės vaizdo stabilizacijos pavyzdys.
Elektroninė vaizdo stabilizacija
Elektroninė vaizdo stabilizacija naudoja elektroninį vaizdo apdorojimą, kad būtų užtikrintas stabilumas. Jei įrenginio jutikliai aptinka kameros sudrebėjimą, EIS truputį pakreipia vaizdą taip, kad jis liktų toje pačioje CCD pozicijoje. Elektroninis vaizdo stabilizavimas gali sumažinti kadro rezoliuciją.
Optinė vaizdo stabilizacija
Optinė vaizdo stabilizacija  – fotoaparatuose bei videokamerose naudojamas metodas, kai specialus mechanizmas įrašomą vaizdą stabilizuoja keisdamas optinį atstumą tarp lęšio ir vaizdo jutiklio.
Pats optinis stabilizavimas dažniausiai įdiegiamas objektyvuose – būtent tokia versija parodyta pirmame video. Egzistuoja atskira aparatinių stabilizatorių modifikacija, kurie integruojami pačiuose fotoaparatuose, tačiau tokiu atveju judinamas ne lęšis, o pats vaizdo jutiklis. Pirmuoju atveju stabilizatorius gali būti priderinamas prie konkretaus objektyvo ypatumų, tačiau ženkliai padidėja objektyvo kaina; antruoju atveju stabilizatorius yra universalus ir tinkamas daugumai objektyvų, tačiau ne visada leidžia įvertinti atskirų objektyvų modelių konstrukcinius ypatumus.
Komanditinė ūkinė bendrija
Komanditinė ūkinė bendrija (KŪB; pasitikėjimo ūkinė bendrija) – įmonės forma, kai bent vienas įmonės dalyvis yra tikrasis narys ir bent vienas (kitas) narys – komanditorius; ūkinė bendrija (jos porūšis). Kai prievolėms užtikrinti neužtenka bendrijos turto, bendrijos tikrieji nariai už bendrijos veiklos padarinius atsako solidariai visu savo turtu, komanditoriai – savo įnašu.
Lietuva
Lietuvoje tikrųjų ūkinių bendrijų (TŪB) ir komanditinių (pasitikėjimo) ūkinių bendrijų (KŪB) steigimą, reorganizavimą ir likvidavimą, valdymą ir veiklą, narių teises ir pareigas, taip pat kapitalo formavimą ir jo paskirstymą reglamentuoja LR ūkinių bendrijų įstatymas (LR ŪBĮ). Dauguma nuostatų taikoma ir tikrajai ūkinei bendrijai, ir komanditinei (pasitikėjimo) ūkinei bendrijai.
TŪB (kaip ir KŪB) turi būti ne mažiau kaip 2 ir ne daugiau kaip 20 tikrųjų narių. Bendrijos nariu negali būti valstybės valdžios, valdymo ir valstybės kontrolės institucijos, teismai. Bendrija yra juridinis asmuo (LR ŪBĮ 2 str. 4 d.).
KŪB sudaro bendros firmos vardu veikiantys tikrieji nariai ir nariai komanditoriai. Komanditinėje (pasitikėjimo) ūkinėje bendrijoje turi būti bent vienas tikrasis narys ir bent vienas narys komanditorius (LR ŪBĮ 4 str. 1 d.). KŪB turtas atskirtas nuo komanditorių turto, o nuo tikrųjų narių turto neatskirtas (LR ŪBĮ 4 str. 2 d.).
Pagal KŪB prievoles jos tikrieji nariai solidariai atsako visu savo turtu, o nariai komanditoriai – tik tuo savo turtu, kurį perdavė arba turėjo perduoti KŪB, bet jo neperdavė sutartyje numatytais terminais. Bendrosios jungtinės veiklos sutartimi gali būti numatyta ir kitokia komanditorių atsakomybė. KŪB neatsako pagal savo narių prievoles, nesusijusias su bendrijos veikla (LR ŪBĮ 4 str. 3 d.).
Bendrija turi savo pavadinimą (firmos vardą). KŪB pavadinime turi būti įvardintas bent vienas tikrasis narys ir įrašyti žodžiai „komanditinė ūkinė bendrija" arba jų santrumpa KŪB. Bendrijos pavadinime gali būti nurodomos narių pavardės ir vardai arba tik pavardės (LR ŪBĮ 5 str. 1 d. 1, 3 ir 4 sak.).
Vokietija
Vokietijoje Komanditinė ūkinė bendrija (, pažodžiui – 'komanditinė bendrija') gali „įgauti“ įvairias formas, kuomet tikrojo nario arba komanditoriaus vietoje atsiranda ribotosios atsakomybės bendrovė, paramos fondas , akcinė bendrovė (AG), komanditinė akcinė bendrovė ir pan. Tuomet galimos tokios įmonių formos kaip GmbH & Co. KG, Stiftung GmbH & Co. KG, Stiftung & Co. KGaA, Stiftung & Co. KG, AG & Co. KGaA, Limited & Co. KG ir kitos.
Kalibras (reikšmės)
Žodis kalibras lietuvių kalboje reiškia:
Taip pat:
Kosmos
Kosmos gali reikšti:
Čepeliškė (Rokiškis)
Čepeliškė – kaimas Rokiškio rajono savivaldybėje, 3 km nuo Kamajų.
Šugštai
Šugštai arba Berezovka (, nuo 1945 m., nuo 1950 m. liepos 5 d. Šatrovas, Шатрово, nuo 1993 m. ) – gyvenvietė dab. Kaliningrado srities vakarinėje dalyje, Gurjevsko rajone, nuo 2008 m. birželio 30 d. Chrabrovo kaimo gyvenvietės kaimas.
Istorija
Sembos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Žuvininkų apskrities, nuo 1939 m. Sembos apskrities kaimas. 1939 m. prijungtas Norgėnų dvaras (Gut Norgehnen, 1910 m. buvo 85 gyventojai). 1946 m. balandžio 7 d. – rugsėjo 6 d. Kenigsbergo rajono, vėliau Gurjevsko rajono kaimas, nuo 1947 m. birželio 17 d. Matrosovo apylinkės, 1954 m. birželio 16 d. – 2008 m. birželio 30 d. Chrabrovo apylinkės kaimas.
Šaučikiai
Šaučikiais vadinami du kaimai Žemaitijoje:
Šašaičiai (reikšmės)
Šašaičiais vadinami kaimai:
Ralf Schumacher
thumb|right|264px|JAV GP, 2003
Ralfas Šumacheris (g. 1975 m. birželio 30 d., Hiurte, netoli Kelno miesto, Vokietija) – vokiečių lenktynininkas, iki 2007 m. pilotavęs Formulės-1 bolidus, o šiuo metu lenktyniaujantis DTM čempionate.
Karjera
Kaip ir jo vyresnysis brolis, Ralfas pradėjo nuo kartingo. Būdamas 3-jų metų amžiaus jis jau suko ratus savo tėvo Rolfo Šumacherio trasoje. Kai tik amžius leido, Ralfas pradėjo atstovauti Vokietijos F-3. 1994 metais jis baigė čempionatą 3-je vietoje, jį aplenkė tik Jorgas Mulleris bei Alex Wurz.
Kitą sezoną Ralfas baigė 2-je vietoje, o čempionu tapo N. Fontana. Tačiau jie vėl susitiko Japonijos F-3000, ir šį kartą čempionatą laimėjo vokietis.
Jordan
1997 m. Ralfas tapo Jordan pilotu ir savo trečiose lenktynėse finišavo 3-je vietoje.
Geriausiu jo rezultatu buvo pasirodymas Belgijos GP metu 1998 m., kai jis finišavo paskui komandos draugą, lenktynių nugalėtoją Damoną Hillą.
Williams
Atstovaudamas Williams 1999 m. Ralfas surinko 35 taškus ir sezoną baigė 6-je vietoje. Geriausi rezultatai: trečias Australijoje ir D. Britanijoje, bei antras Italijoje.
2000 m. jis vėl atstovavo Williams ir 8-se iš 17-os lenktynių finišavo taškuose. Rezultatas: 24 taškai ir 5 vieta bendroje čempionato įskaitoje.
Ne visai pavykęs Ralfo sezonas buvo 2001 m. Gera pradžia, silpna pabaiga. Sezono geriausiais momentais laikomos jo pergalės San Marine, Kanadoje ir Vokietijoje. Jų galėjo būti ir daugiau, tačiau Williams FW23 buvo greitas, bet nepatikimas bolidas. Sezoną Ralfas baigė 4-je vietoje pilotų įskaitoje.
2002 m. sezonas buvo kiek panašus į prieš tai buvusius: puiki pradžia, bet šiek tiek prastesnė pabaiga. Rezultatas – 42 taškai ir 4 vieta asmeninėje įskaitoje.
2003 metų sezone Ralfas vėl atstovavo Williams ir čempionatą užbaigė 5-je vietoje, surinkęs 58 taškus.
2004 metai Ralfui buvo nesėkmingi, nes nežiūrint į neypatingai gerus rezultatus jis dar pateko į rimtą avariją JAV GP metu ir praleido trečdalį sezono.
Toyota
2005 m. Ralfas perėjo į Toyota ekipą, su kurią yra pasirašęs ilgalaikę sutartį, tačiau debiutas ne visai pasisekė, komandos kolega J. Trulis deramai pasipriešino vokiečiui.
2007 m. spalio 1 d. Ralfas Šumacheris pranešė, jog baigia karjerą Toyota komandoje ir apie tolesnius planus praneš pasibaigus F1 2007 m. sezonui.
DTM karjera
2008 m. vasario 19 d. vokietis oficialiai pranešė, jog pereina lenktyniauti į DTM seriją.
Buvęs „Toyota“ komandos pilotas Ralfas Šumacheris šiame čempionate vairuoja Trilux AMG C klasės Mercedes automobilį.
Šeima
Žmona – Cora, sūnus – Davidas (g. 2001).
Punios mokykla-daugiafunkcis centras
Alytaus rajono Punios mokykla-daugiafunkcis centras – buvusi dieninė, savarankiško mokymosi bendrojo lavinimo mokykla Punios seniūnijoje, Punioje (Alytaus raj.), Margirio g. 58, vykdžiusi pradinio, pagrindinio ir papildomo ugdymo programas lietuvių kalba. Įstaigos buvęs kodas 190952342. Steigėjas Alytaus rajono savivaldybės taryba.
Istorija
Istoriniai šaltiniai teigia, kad pirmoji parapinė mokykla Punioje įsteigta 1513 m. Mokyklos ir mokytojų išlaikymu privalėjo rūpintis bažnyčios klebonas. Iki 1660 m. mokykla veikė su pertraukomis. Punios parapinė mokykla veikė ir caro metais iki 1831 m. sukilimo, po kurio parapinės mokyklos visoje Lietuvoje buvo uždarytos. Imta steigti rusiškas mokyklas. Punioje tokia mokykla pastatyta 1830 m. bendruomenės lėšomis, atsiųstas mokytojas rusas. Visi dalykai, išskyrus tikybą, dėstyti rusų kalba. Per 1903 m. gaisrą mokyklos pastatas sudegė. Šį kartą caro valdžia pastatė naują mokyklą, ji vadinosi „Punios liaudies mokykla“.
Prasidėjus Pirmam pasauliniam karui, darbas mokykloje nutrūko. Mokyklos pastate vokiečiai įkūrė karo ligoninę. Jiems išsikrausčius pastatas liko tuščias. Sugrįžus per karą pasitraukusiems namų savininkams, pražios mokykla iš miestelio buvo iškelta į J. Virbicko, P. Džervaus namus kaime. Taip iki 1937 m. Punios pradžios mokykla kraustydavosi iš vienų namų į kitus, kol miestelyje nepastatė naujų, erdvių mokyklos patalpų. Šiame pastate karo metais veikė šešių skyrių pradžios mokykla. 1944 m. atsikūrė ir iki 1949 m. veikė progimnazija (vėliau septynmetė, nuo 1954 m. aštuonmetė, nuo 1955 m. vidurinė mokykla).
Nuo 1962 m. rudens prie Punios vidurinės mokyklos įsteigta aštuonmetė vakarinė sezoninė mokykla, vėliau peraugusi į neakivaizdinę vidurinę. 1964–1965 mokslo metais Punios vidurinę mokyklą lankė 324 mokiniai, didžiausias skaičius per visą jos istoriją. Dirbo per 20 mokytojų, veikė choras ir 8 būreliai. 1965 m. baigtas Punios mokyklos priestatas. Jame įrengtos 8 klasės, mokytojų kambarys ir direktoriaus kabinetas. Iki 1968 m. mokinių skaičius siekė 300, vėliau palaipsniui ėmė mažėti. 2011 m. rugsėjo 1 d. Punios pagrindinė mokykla reorganizuota į Punios mokyklą-daugiafunkcį centrą.
2017 m. rugpjūčio 31 d. Punios mokykla-daugiafunkcis centras prijungta prie Butrimonių gimnazijos.
Mėtežerynai
Gastelovas (,, 1945–1946 m. , nuo 1946 m. rugsėjo 7 d. ') – gyvenvietė Kaliningrado srities šiaurinėje dalyje, Slavsko rajone, 110 km nuo Kaliningrado, nuo 2008 m. birželio 30 d. Slavsko miesto gyvenvietės kaimas.
Istorija
Skalvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Lankos apskrities kaimas. 1947–2008 m. Slavsko rajono Gastelovo apylinkės (Гастелловский cовет) centras.
Kalibras
Kalibras ( – kiek sveria, fr. calibre) – skaitinė ginklo vamzdžio, sviedinio ar kulkos skersmens išraiška. Vienas iš pagrindinių rodiklių, nurodančių šaunamojo ginklo galią, įprastai stambesnis kalibras reiškia galingesnį ginklą.
Nešaunamųjų ginklų kalibras
Kalibru išreiškiamas ir nešaunamųjų ginklų galingumas:
Šaunamųjų ginklų kalibras
Vamzdžio kalibras nustatomas pagal: Ginklų su kūginiais vamzdžiais kalibras kintantis, jis užrašomas dviem skaičiais – kalibru drūtgalyje ir kalibru laibgalyje.
Sviedinio ar kulkos kalibras nustatomas pagal skersmenį storiausioje vietoje. Šovinio kalibras sutampa su šovinio kulkos ar sviedinio kalibru. Šovinio rūšis paprastai užrašoma nurodant kalibrą ir šovinio tūtelės ilgį, kartais pridedant papildomą žodelį ar santrumpą. Pvz. 9×18 mm, 9×19 mm Luger, .223 Remington, .308 Winchester ir t. t.
Vienose šalyse kalibras matuojamas tarp graižtvų laukų, kitose – tarp dugnų, todėl vienodas skaičius kalibro pavadinime gali reikšti skirtingus kalibrus. Pvz., 9×18 mm Makarovo pistoleto ir 9×19 mm Parabellumo šoviniai:
Lygiavamzdžių ginklų kalibras
Tai didžiausių apvalių kulkų, kurias galima išlieti iš vieno angliškojo svaro (454 g) švino, skaičius:
Populiariausi lygiavamzdžių šautuvų medžioklėje kalibrai – 12 ir 16. Rečiau naudojami 20, 24 bei 28. Retai naudojamas 10 kalibras, dažniausiai ančių medžioklėje.
Paplitęs signalinių pistoletų kalibras yra 26,5 mm, kas atitinka 4-tą kalibrą.
Vamzdžio ilgis kalibrais
Pabūklų vamzdžių ilgis neretai nurodomas kalibrais. Pvz., JAV Iowa klasės linijinių laivų Ūbattleships) pagrindinės patrankos kartais žymimos kaip 16"/50 kalibro. Tai reiškia, kad vamzdžio kalibras yra 16 colių, o vamzdžio ilgis yra 800 colių (16 x 50 = 800). Arba vokiško tanko „Pantera“ patranką kartais žymi kaip 75 mm L/70, kas reiškia, kad patrankos kalibras 75 mm, o vamzdžio ilgis yra 5250 mm.
Kalibrais kartais nurodomas ir sviedinio ilgis.
Česká zbrojovka Uherský Brod
Česká zbrojovka a.s. Uherský Brod (ČZUB) – Čekijos šaunamųjų ginklų gamybos kompanija.
Istorija
Česká zbrojovka|thumb|300px ČZUB buvo įkurta 1936 m. kaip ginklų gamybos kompanijos Česka zbrojovka filialas mažame Moravijos mieste Uhersky Brode (Čekoslovakija, dabar – Čekija).
Po Antrojo pasaulinio karo visi Čekoslovakijos ginklų gamintojai buvo pavaldūs vienai centrinei valstybinei agentūrai, kurios nurodymu visi eksportuojami šaunamieji ginklai, tarp jų ir daugelis gamintų ČZUB, buvo žymimi BRNO ženklu.
Šaltojo karo metais ČZUB gamino daug įvairių karinių šaulių ginklų (pvz., šturmo šautuvai vz. 58, pistoletai kulkosvaidžiai Škorpion vz. 61), įvairūs .22 LR kalibro mokomieji ir sportiniai šautuvai bei CZ 75 šeimos pistoletai.
1991 m. Čekijos ginklų gamintojai buvo decentralizuoti, ėmė veikti kaip laisvos rinkos dalyviai. 1992 m. Česká zbrojovka a.s. (PLC), Uherský Brod tapo privačia, ėmė prekiauti pistoletais daugiau kaip 60 pasaulio šalių. 1997 m. ČZUB įkūrė padalinį CZ-USA Jungtinėse Amerikos Valstijose. ČZUB ir CZ-USA toliaus stiprina savo kaip pistoletų gamintojo, padėtį pasaulinėje rinkoje, prekiaudamas kariniais, policijos, savigynos, sportiniais ir poilsiniais šaulių ginklais.
ČZUB gamykloje dirba virš 2000 inžinierių, darbininkų ir vadybininkų, tad tai viena didžiausių pasaulyje šaulių ginklų gamintojų.
Pistoletai
CZ 75 SP-01|thumb CZ 92|thumb
Mažo kalibro šautuvai
thumb|right|Model 244
Kariniai šautuvai
Sa vz. 58|thumb
Pistoletai kulkosvaidžiai
Škorpion vz. 61|thumb
Tolesnis karas
Tolesnis karas, Karo tąsa  – Suomijos ir Trečiojo Reicho karas prieš Sovietų Sąjungą, vykęs 1941 m. birželio 25 d. – 1944 m. rugsėjo 19 d. Sovietinėje ir rusų istoriografijoje vadinamas Didžiojo Tėvynės karo sovietų-Suomijos frontu. Vokietija savo veiksmus regione laikė bendrų Rytų fronto kovų dalimi ir teikė Suomijai materialinę bei karinę pagalbą.
Šis karas prasidėjo praėjus 15 mėnesių nuo Žiemos karo pabaigos, kuriame taip pat kariavo Suomija ir Sovietų Sąjunga. Suomijos sprendimui pradėti naują karą turėjo įtakos įvairios priežastys, svarbiausia priežastimi buvo bandymas atsiimti per Žiemos karą prarastas teritorijas. Be to, prezidentas Risto Ryti turėjo Didžiosios Suomijos idėją, o karinių pajėgų vadas Manerheimas siekė išvaduoti Kareliją. Puolimo planai buvo rengiami nedidelės dalies suomių politinių ir karinių vadovų kartu su vermachtu, o kiti vyriausybės nariai apie planus nežinojo. Nepaisant bendradarbiavimo su Vokietija, Suomija niekada formaliai nepasirašė Trišalio pakto, kuris siejo Ašies valstybes ir savo veiksmus teisino savigyna.
Detalų vokiečių pranešimą apie planuojamą karą su Sovietų Sąjunga Suomija gavo 1941 m. birželio mėn. 1941 m. birželio 22 d. Vokietijai užpuolus SSRS, po 3 dienų karo veiksmus prieš sovietus pradėjo ir suomiai. Karas prasidėjo sovietams užpuolus Suomiją iš oro. 1941 m. rugsėjį Suomija buvo užėmusi Rytų Kareliją ir susigrąžinusi sovietams atiduotas teritorijas Karelijos sąsmaukoje ir Ladogos Karelijoje. Suomijos armija nutraukė savo puolimą prie senosios sienos, apie 30-32 km nuo Leningrado centro. Jos pajėgos dalyvavo Leningrado blokadoje atkirsdamos tiekimo kelius iš šiaurės. Laplandijoje vokiečių ir suomių pajėgoms nepavyko užimti Murmansko ar perkirsti Kirovo (Murmansko) geležinkelį, kuriuo į Sovietų Sąjungą buvo tiekiamo lendlizo prekės. Konfliktas aprimo ir vyko tik pavienės kovos, kol karo sėkmė nusisuko nuo Vokietijos. Sovietų Sąjunga 1944 m. birželį pradėjo strateginį Vyborgo-Petrozavodsko puolimą. Šis puolimas išstūmė suomius ir didžiosios dalies teritorijos, kurią jiems pavyko užimti per karą, tačiau Suomijos armija išlaikė turimas pozicijas iki 1944 m. rugpjūčio.
Kariniai veiksmai tarp Suomijos ir Sovietų Sąjungos baigėsi paliaubomis, kurios paskelbtos 1944 m. rugsėjo 5 d. ir formaliai patvirtintos pasirašius Maskvos paliaubas 1944 m. rugsėjo 19 d. Viena ir šio susitarimo sąlygų buvo vokiečių pajėgų išvarymas iš Suomijos teritorijos ar nuginklavimas, o tai sukėlė Laplandijos karą tarp buvusių sąjungininkių. Formaliai Antrasis pasaulinis karas Suomijai ir mažosioms Ašies valstybėms baigėsi pasirašius Paryžiaus taikos sutartis 1947 m. Pagal šias sutartis buvo atkurtos 1940 m. Maskvos taikos sutarties sienos, Sovietų Sąjungai perleistas Petsamas ir Sovietų sąjungai išnuomotas Porkalos pusiasalis. Be to, Suomija įsipareigojo Sovietų Sąjungai išmokėti 300 mln. dolerių reparacijų.
Žiogeliai
Žiogeliais vadinami kaimai:
Pūdas
Pūdas  – pasenęs senovinis rusiškos matų sistemos masės vienetas. Dabar laikoma, kad pūdas lygus 16 kg, nors originalus pūdas buvo 16,380496 kg.
1 pūdas (пуд) = 40 svarų (фунт) = 1280 lotų (лот) = 3840 zolotnikų (золотник) = 368640 dalių (доля).
O 10 pūdų lygu 1 berkovcui (берковец).
1920 m. Tarybų Rusijoje dekretu „Apie tarptautinės metrinės matų ir svorių sistemos įvedimą“ (О введении международной метрической системы мер и весов) atšauktas nemetrinių matų (ir pūdo) vartojimas Rusijoje (ir vėlesnėje TSRS). Tačiau dar gana ilgai javų derlių ir duonos kiekį matuodavo pūdais.
Suni
thumb|right|240px|Konkočios lagūna netoli [[Punas|Puno]] Suni arba Chalka  – vienas iš 8 Peru gamtinių regionų. Apima Andų kalnų šlaitus 3500-4100 m aukštyje.
Vyrauja drėgni iš šalti orai. Didieli dienos ir nakties temperatūrų skirtumai. Daug ledynų suformuotų slėnių. Būdinga paramų augalija. Auga šeivamedžiai, cantua buxifolia, nertinių šeimos augalai, balandos, lubinai ir kt.
Suni srityje gyvena laukinės jūrų kiaulytės.
Europos komiksai
Europos komiksai yra komiksai, kurie yra sukurti kontinentinėje Europoje.
Nors Europoje yra mažai komiksų knygų, komiksų albumai yra labai dažni spaudoje. Tipinis albumas yra spausdinamas dideliu formatu, paprastai naudojant aukštos kokybės popierių ir dažus, A4-dydžio, apie 21x30 centimetrų (8.4x11.6 colių), turi apie 40-60 puslapių, bet taip pat dažni ir egzemplioriai virš 100 puslapių. Anglosaksiškoje terminologijoje šios knygos būtų vadinamos grafinėmis novelėmis, tačiau šis terminas yra retai naudojamas Europoje. Europos komiksų žanrai būna labai įvairūs – nuo humoristinių nuotykių iki suaugusiųjų temų.
Istorija
Europos komiksų pradžia galima laikyti XVIII a. karikatūras ir vėlesnes knygas su paveikslėliais, pvz., Wilhelm Busch' Max and Moritz. Dabar yra laikoma, jog Prancūzijos ir Belgijos komiksai dominuoja tarp Europos komiksų.
Italijos futbolo varžybos 1928–1929 m.
Italijos futbolo varžybos 1928–1929 m.
Martin Hiden
Martin Hiden (g. 1973 m. kovo 11 d.) – Austrijos futbolininkas, vidurio gynėjas. Buvęs Austrijos rinktinės žaidėjas.
žaidė nuo 1998 m. Su rinktine dalyvavo ir 2008 m. Europos futbolo čempionatuose.
Čepeliškės
Čepeliškės – kaimas Zarasų rajono savivaldybėje, 5 km nuo Bikėnų. IX–XII a. Čepeliškių pilkapiai (sampilai iki 14 m skersmens ir 2,5 m aukščio, apjuosti grioviais). Anksčiau kaimą sudarė 3 gyvenvietės – Čepeliškės I, Čepeliškės II ir Čepeliškės III.
Krūminis builis
Krūminis builis (Anthriscus sylvestris) – salierinių (Apiaceae) šeimos augalas priklausantis Builio (Anthriscus) genčiai.
Graikiškai anthos – žiedas, rhyskos – tvora; šis augalas dažnai aptinkamas patvoriuose. Tai 40-150 cm aukščio, daugiametis, nemalonaus kvapo augalas. Žydi birželio – rugpjūčio mėn. Auga Lietuvoje. Krūminiame builyje yra flavonoido Apigenino pasižyminčio antivėžiniu veikimu.
thumb|left|240px|Krūminis builis
Vilijus Vaišvila
Vilijus Vaišvila (g. 1955 m. liepos 5 d. Šiauliuose) – Lietuvos dailininkas, poetas.
Biografija, kūryba
Vilijus Vaišvila gimė 1955 metais. Baigė Šiaulių 5-ąją vidurinę mokyklą,dailės mokyklą. Studijavo Vilniaus Dailės institute. Tapo paveikslus, freskas,kuria medžio, akmens ir metalo skulpūras. Kelerius metus dirbo Danijoje. Kopenhagoje nutapė 300 kvadratinių metrų freską ,,Povandeninis pasaulis’’. Taip pat kūrė pastatų interjerus, portretus. 2002 metais buvo pakviestas į Ispaniją, kur Marbeloje nutapė 6 freskas. Vilijus Lietuvoje surengė aštuoniolika autorinių parodų. Dailininko darbai buvo eksponuoti Londone,Čikagoje,Osle. 2004 metais-parodoje ARTVILLE 04 Kopenhagoje. BALT ART Berne. ARTBASEL satellite Majamyje. CuetoJames galerijoje, Mixed Emotions Fine Art galerijoje,JoMar Visions galerijoje Hiustone. Nuo 2002 metų Vilijus Vaišvila yra Amerikos portretistų asociacijos (ASOPA) narys. Vilijaus Vaišvilos darbuose dominuoja asociatyvus meninis vaizdas, paradoksalūs sugretinimai, individuali mitologizuota figūrinė simbolika, ironija ir sarkazmas, komiškumas ir tragizmas...
Mina
Žodis mina lietuvių kalboje reiškia:
Taip pat:
Italijos futbolo varžybos 1929–1930 m.
Italijos futbolo varžybos 1929–1930 m.
Čepeliškiai
Čepeliškiai – kaimas Prienų rajono savivaldybėje, 8 km nuo Išlaužo.
Verstaminų I piliakalnis
Verstaminų I piliakalnis – piliakalnis Lazdijų rajono savivaldybės teritorijoje, į pietus nuo Verstaminų, Teizų seniūnija. Pasiekiamas iš kelio Lazdijai – Krosna pasukus į Verstaminus, juose sankryžoje pasukus į dešinę pietryčių kryptimi, pavažiavus iki kaimo galo ir toliau lauko keliuku, laikantis labiau dešinės, pavažiavus 1,4 km iki buvusios sodybos, yra už jos.
Piliakalnis
Piliakalnis įrengtas atskiroje kalvoje, esančioje nusausinto ežero rytiniame krante. Aikštelė kiek netaisyklingo apskritimo formos, 17 m skersmens, iš visų pusių apjuosta 127 m ilgio, 28 m pločio, 3 m aukščio pietvakariuose ir 4,5 m aukščio šiaurės vakaruose pylimu. Šlaitai vidutinio statumo, 7­-10 m aukščio.
Pietinėje dalyje pylimas perkastas nuleidžiant aikštelėje besikaupiantį vandenį. Šiauriniame pylimo šlaite iškasta rūsio duobė. Piliakalnis apaugęs praretintais medžiais.
Tyrimai
1965 m. piliakalnį žvalgė Istorijos institutas. Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 11600 m². Fizinio apsaugos zonos pozonio plotas 8000 m².
Ukrainos Aukščiausioji Rada
dešinėje|277x277px
Ukrainos Aukščiausioji Rada  – Ukrainos įstatymų leidžiamoji valdžia.
Pirmoji Rados pirmatakė – Ukrainos Liaudies Respublikos Centrinė Taryba įkurta 1917 m. kovo 17-tąją. Valstybę okupavus SSRS veikė Ukrainos SSR Aukščiausioji Taryba.
Būti išrinkti į Radą turi teisę: asmenys kuriems sukakę 21 metai, Ukrainos piliečiai turintys rinkimo teisę, asmenys paskutinius 5 metus gyvenę Ukrainoje.
2014 m. Rada
2014 m. Rada veikė iki 2019 m. gegužės 20 d., kai Kijeve naujai inauguruotas prezidentas V. Zelenskis pranešė paleidžiąs parlamentą.
2014 m. Radą sudarė deputatai iš šių frakcijų:
Veprių valsčius
Veprių valsčius – buvęs administracinis-teritorinis vienetas dabartinės vidurio rytų Lietuvos teritorijoje. Centras – Vepriai.
Istorija
Valsčius įkurtas 1864 m. Kauno gubernijoje. Panaikintas 1950 m. birželio 20 d., jo teritorija priskirta Jonavos rajonui (2 apylinkės), Smėlių rajonui (2 apylinkės) ir Ukmergės rajonui (2 apylinkės).
Gyvenvietės
1923 m. surašymo metu valsčiuje buvo šios gyvenvietės:
Aukščiausioji Taryba
Aukščiausiąja Taryba buvo vadinamas TSRS ir jos respublikų aukščiausias valdžios organas, pvz.:
Vėtrūnas Izidorius Balašaitis
Vėtrūnas Izidorius Balašaitis (1941 m. rugpjūčio 14 d. Slabada, Komija) – Lietuvos karinis veikėjas, pulkininkas.
Biografija
Gimė tremtinių šeimoje. 1965 m. baigė Aukštąją motorizuotųjų šaulių mokyklą Blagoveščenske (Amūro sritis), 1967–1972 m. mokėsi Karinės cheminės apsaugos akademijoje Maskvoje.
1965–1991 m. tarnavo TSRS kariuomenėje, nuo 1972 m. Vilniuje. 1972–1980 m. geležinkelininkų brigados cheminės tarnybos viršininkas. Nuo 1980 m. tarnavo Respublikiniame civilinės gynybos štabe, 1983–1991 m. štabo Cheminės ir radiacinės apsaugos skyriaus viršininkas. Dalyvavo likviduojant Pagėgių, Jonavos, Černobylio avarijų padarinius.
1991–1993 m. Lietuvos Respublikos Krašto apsaugos ministerijos Civilinės saugos departamento cheminių ir radiacinių tyrimų laboratorijos vedėjas. 1993–1997 m. SKAT Respublikinio mokymo centro vyr. specialistas, centro viršininkas, 1994 m. pulkininkas. 1997–1998 m. Vilniaus apskrities Civilinės saugos mokymo centro viršininkas. Vilniaus apskrities Civilinės saugos departamento Parengimo skyriaus vyresnysis specialistas.
Mirė 2022 m. kovo 24 d. Palaidotas Vilniaus Rokantiškių kapinėse.
Absoliutinė monarchija
thumb|300px|Violetinė spalva – absoliutinės monarchijos Absoliutinė monarchija ( – 'visiškas') – monarchijos variantas, kai monarchas valdo visiškai nekontroliuojamas ir nepatariamas luominio susirinkimo arba parlamento.
Absoliutus monarchas savo rankose yra sutelkęs tiek įstatymų leidimo, tiek ir vykdomąją valdžią. Absoliutus monarchas nėra niekam atsakingas ir savo nuožiūra formuoja valstybės vyriausybę, nustato jos politikos turinį.
Absoliutinės monarchijos mūsų laikais tebėra: Saudo Arabija, Esvatinis, Brunėjus, Vatikanas. Taip pat prie absoliutinių monarchijų dažnai priskiriami Jungtiniai Arabų Emyratai, Omanas, Kataras. Paskutinė absoliutinė monarchija Vakarų Europoje buvo Danija, kuri konstitucinę tvarką pasirinko 1849 m. Absoliutinės monarchijos klasikiniu pavyzdžiu laikoma Liudviko XIV Prancūzija (1643–1715), kurią jis valdė „iš Dievo malonės“.
Monarchijai netrukdo korupcija. Demokratinė visuomenė gali būti nedaug ar gal „vidutiniškai“ korumpuota, tačiau daug korumpuota visuomenė nebesugeba palaikyti jokios kitos tvarkos kaip tik monarchiją. Tačiau monarchas dažniausiai suinteresuotas valstybės išlikimu bei tvarka ar bent ramybe jos viduje.
Ramūnas Greičius
Ramūnas Greičius (g. 1968 m. birželio 12 d. Vilniuje) – kino režisierius, Europos Kino Akademijos narys (2008), vienas garsiausių lietuvių operatorių, kūręs daugiau nei 20 filmų Lietuvoje ir užsienyje.
Aktorystės pradmenų paragavęs režisūros specialybės studentas filmu „Nojaus arka“ gavo pagrindinį prizą Lodzės (Lenkija) studentų kino festivalyje ir buvo pakviestas studijuoti į Čekijos kino akademiją (Filmova a televizini Faculta Amu, FAMU). Beveik dešimtmetį mokėsi, gyveno ir kūrė Prahoje, grįžęs į Lietuvą surinko operatorių kursą Muzikos ir teatro akademijoje. Buvo įvertintas kaip geriausias Čekijos operatorius. Lietuvoje labiau žinomas kaip operatorius, nors studijuodamas ir dirdamas Prahoje, kaip režisierius sukūrė ne vieną vaidybinį ir dokumentinį filmą.
Biografija
Gimė 1968 m. Vilniuje tėvų dėstytojų šeimoje. 1986 m. baigė Vilniaus 7–ąją vidurinę mokyklą. 1988-1992 m. studijavo aktorystę ir režisūrą Vilniaus Valstybinėje konservatorijoje, 1992 - 1993 studijavo čekų kalbą Prahos Karlo universitete, 1993-2000 m. kinematografijos bakalauro ir magistro studijos Čekijos kino akademijoje.
1994-1996 m. dirbo Lietuvos televizijos korespondentu Prahoje, 1997-2007 m. kūrė, filmavo kino filmus, dokumentiką, reklamą, muzikos klipus. 2000-2005 m. Čekijos operatorių gildijos narys. Nuo 2005 m. Lietuvos operatorių asociacijos narys. Nuo 2001 m. Lietuvos Muzikos ir Teatro Akademijos Kino ir teatro fakulteto dėstytojas. 2008 m. – naujos pagrindinės (bakalauro) studijų programos „Vaizdo operatorius“ programos autorius.
Eduardas Balbachas
Eduardas Balbachas (1889 m. Kybartai – 1943 m. rugpjūčio 1 d. Kaunas) – Lietuvos aukšto rango karininkas (pulkininkas), teisėjas.
Biografija
Baigė teisę Rusijoje. 1919 m. kovo mėn. mobilizuotas į Lietuvos kariuomenę, paskirtas krašto apsaugos viceministro adjutantu. Nuo 1920 m. Armijos teismo 3-osios nuovados, nuo 1923 m. ypatingai svarbių bylų tardytojas. 1927 m. pulkininkas. 1929 m. paleistas į atsargą. 1929-1933 m. Kauno apygardos teismo, 1933 m. rugsėjo 18 d.-1940 m. liepos 5 d. Apeliacinių rūmų teisėjas.
1940 m. TSRS okupavus Lietuvą, buvo suimtas ir kalintas, kol gavo teisę repatrijuoti į Vokietiją. 1941 m. birželio mėn. prasidėjus TSRS-Vokietijos karui grįžo į Lietuvą. Nusižudė (žmona buvo žydė).
A Ka Guelen
A Ka Guelen – Skamp singlas, kuris buvo išleistas 2006 m. rugsėjo 1 d. ribotu, 500 kompaktinių diskų tiražu.
Istorija
2006 metų rugsėjo 1 dieną ribotu – tik 500 kompaktinių diskų – tiražu išleistas Skamp singlas „A ka guelen“, buvo puiki galimybė didžiausiems šios grupės gerbėjams susipažinti su naujomis dainų „A ka guelen“ ir „Thinking about you“ versijomis. Tuo metu grupė įrašinėjo Skamp remiksų albumą Le Boom Chick Vol. 2, kuris prekyboje pasirodė 2007 metais. Šį singlą išleido Melodija Records įrašų kompanija. Mintis išleisti šį singlą, pasak grupės, kilo dėl jų gerbėjų atakų su klausimu, kada pagaliau pasirodys naujas albumas. Kadangi iki albumo išleidimo buvo dar daug darbų, buvo nuspręsta nekantriausiems klausytojams padovanoti singlą, išleidžiamą ribotu tiražu. Taip pat, ši „A ka guelen“ versija pasiekė ir Vokietijos radijo stotis. O originaliąją versiją galima išgirsti grupės 2005 m. studijiniame albume Deadly.
"A Ka Guelen“ pavadinimas išvertus į lietuvių kalbą reiškia – „gyvenimas yra sunkus“.
Singlo dainos
Tekstai: V. Diawara, E. Jennings
Muzika: V. Diawara
Rudiškių apylinkė
Rudiškių apylinkė (iki 1971 m. Rūdiškių apylinkė) – Lietuvos TSR administracinis-teritorinis vienetas šiaurės Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Meškuičių valsčiuje, 1950 m. priskirta naujam Joniškio rajonui. 1954 m. prijungta Beržėnų apylinkė ir dalis Linkaičių apylinkės, 1963 m. sausio 12 d. – dalis Toliočių apylinkės. 1971 m. sausio 27 d. patikslintas apylinkės pavadinimas.
Vadovai
1995 m. Joniškio rajono savivaldybės tarybos sprendimu vietoje Rudiškių apylinkės viršaičio pareigybės įsteigta Rudiškių seniūno pareigybė.
About a Girl (Nirvana daina)
„About a Girl“ (angl. „Apie merginą“) – amerikiečių grupės „Nirvana“ daina. Tai trečioji daina pirmajame grupės albume „Bleach“ (1989), taip pat pirmoji daina jau po grupės lyderio Kurto Cobaino mirties išleistame albume „MTV Unplugged in New York“, kurio versija buvo išleista ir kaip singlas.
Italijos futbolo varžybos 1930–1931 m.
Italijos futbolo varžybos 1930–1931 m.
Vilkaviškio vyskupija
Vyskupijos istorija
1925 m. Lenkijai atitekusi Seinų vyskupijos dalis, kurioje buvo ir lietuviškos Punsko, Seinų bei Smalėnų parapijos, prijungta prie Lomžos vyskupijos.
1926 m. iš Lietuvos Respublikos kontroliuojamos šiaurinės Seinų vyskupijos dalies sudaryta Vilkaviškio vyskupija. Jai atiteko šie po Pirmojo pasaulinio karo sudaryti dekanatai: Bartninkų, Garliavos, Kalvarijos, Marijampolės, Naumiesčio, Panemunės (Žemosios), Prienų, Seirijų, Simno, Šakių ir Vilkaviškio su 87 parapinėmis bažnyčiomis ir 2 viešomis koplyčiomis. Parapinė Vilkaviškio Švč. Mergelės Marijos Apsilankymo bažnyčia pertvarkyta į katedrą. Pirmasis vyskupas – Antanas Karosas. Vyskupo rezidencijai perduoti Vilkaviškio dvaro pastatai.
1927 m. Seirijų dekanatas padalytas į Seirijų ir Leipalingio.
1928 m. sudaryta kapitula (4 prelatai ir 4 kanauninkai).
1930 m. Vilkaviškyje pastatyta kunigų seminarija (iki tol veikė Gižuose). 1939 m. vyskupijoje buvo 93 parapinės ir 5 rektoratų bažnyčios, 247 kunigai.
1940 m. raudonarmiečiai užėmė kunigų seminariją ir nutraukė jos veiklą. Vokietijos okupacijos metais seminarija atsikūrė, nors grąžintas tik vienas rūmų aukštas, 1944 m. bolševikų vėl uždaryta.
1941 m. birželio 22 d. besitraukiantys raudonarmiečiai išsivedė iš Lankeliškių klebonijos į Budavonės mišką ir ten nukankino šiuos kunigus: Vaclovą Balsį, Justiną Dabrilą ir Joną Petriką. Vokietijos okupacijos metais jų nužudymo vietoje pastatytas paminklas, kuris pokario metais susprogdintas; atstatytas 1989 m.
1944 m. susprogdinta vyskupijos katedra; pokario metais atstatyti neleista. 1944 m. per kovas sugriauta ar sudeginta dar 12 bažnyčių. Be to, pokario metais valdžia uždarė 12 šventovių, neleido baigti statyti Kučiūnų, Santaikos ir Sutkų mūrinių bažnyčių. 1944 m. vyskupas koadjutorius Vincentas Padolskis pasitraukė į Vakarus.
1949 m. suimtas vyskupijos valdytojas kanauninkas Vincentas Vizgirda.
Sovietų valdžia Vilkaviškio vyskupiją sujungė su Kauno arkivyskupija ir įpareigojo abi vyskupijas administruoti Kauno vyskupams ar arkivyskupijos valdytojams. Pokario metais kalinta daugiau kaip 60 Vilkaviškio vyskupijos kunigų, 9 jų negrįžo iš bausmės atlikimo vietų.
1989 m. Vilkaviškio vyskupija vėl tapo savarankiška, vyskupu paskirtas Juozas Žemaitis. 1992 m. pabaigoje vyskupijoje buvo 101 bažnyčia, 20 iš jų neturėjo kunigų ir buvo aptarnaujamos atvykstančių ganytojų.
Šaltiniai
Misius K., Šinkūnas R. Lietuvos katalikų bažnyčios: Žinynas. – V.: Pradai, 1993.
Butautas - Kudirka R. Sūduvos dvasininkai: Žinynas, I-II-III-IV d. 1500 kunigų biografijos. - V. 2009-2013
Karolis XIV Jonas
Karolis XIV Jonas (Karl XIV Johan); tikras vardas Žanas Batistas Bernadotas; (1763 m. sausio 26 d. Prancūzija – 1844 m. kovo 8 d. Švedija) – Švedijos ir Norvegijos karalius.
Biografija
Žanas Batistas gimė Po mieste. Jo tėvai buvo Po prokuroras Žanas Enri Bernadotas (1711–1780 m.) ir Žana de Sen-Žan (1728–1809 m.). Tikroji šeimos pavardė buvo du Poey, bet ji buvo pakeista į Bernadotų XVII a. Po gimimo Žanui buvo pridėtas Batisto vardas, kad būtų galima jį atskirti nuo brolio Žano Evangelisto.
14 metų Žanas Batistas buvo vietinio teisininko padėjėjas. Tėvo mirtis, kai jam buvo 17 metų, sutrukdė Žanui Batistui sekti tėvo pėdomis ir tapti teisininku.
1780 m. rugsėjo 3 d. Bernadotas įstojo į armiją. Buvo eilinis kareivis ir iš tarnavo nesenai iš Genujos užgrobtoje Korsikoje.
Nuo 1804 m. Napoleono paskirtas Prancūzijos maršalu (1804 m.).
1810 m. Švedijos Rikstago išrinktas sosto paveldėtoju. Vėliau tapo Švedijos ir Norvegijos karaliumi. Bernadotų dinastijos pradininkas.
Satkūnų apylinkė
Satkūnų apylinkė – Lietuvos TSR administracinis-teritorinis vienetas šiaurės Lietuvoje, į šiaurę nuo Joniškio.
Istorija
Apylinkė įkurta 1974 m. rugpjūčio 28 d. iš buvusių Daunoravos apylinkės ir Gudaičių apylinkės.
Vadovai
Sovietmečiu septynių deputatų tarybai, renkamai kas pustrečių metų, vadovavo apylinkės vykdomojo komiteto pirmininkas. 1995 m. Joniškio rajono savivaldybės tarybos sprendimu vietoje Satkūnų apylinkės viršaičio pareigybės įsteigta Satkūnų seniūno pareigybė.
Žibintūnės elektronos
Rūšys
Genčiai priskiriamos 5 rūšys:
Advokato kontora
thumb|300px|Advokatų kontoros „Hemburger Schlenker“ iškaba Vokietijoje, Villingen-Schwenningen Advokato kontora – advokato veiklos vieta, biuras (patalpos); advokatų veiklos organizacija (advokatų kontora). Advokatas veikia individualiai, įkūręs advokato darbo vietą (kontorą), keliese – advokatų kontorą, profesinę bendriją ar kt. Didžiausios advokatų kontoros, jų aljansai gali vienyti iki kelių tūkstančių advokatų bei teisininkų.
Lietuvoje advokatų kontorų veiklą reguliuoja LR advokatūros įstatymas.
Hierarchija advokatų kontoroje
Advokato kontoroje gali dirbti ne tik vienas, bet ir keli advokatai, kiti teisininkai, įvairūs specialistai, jų padėjėjai. Partnerystės pagrindu (paprastai sudarę jungtinės veiklos sutartį) veikiantys advokatai vadinami partneriais.
Toliau pagal hierarchiją seka asocijuoti partneriai, po jų – asocijuoti teisininkai, teisininkai. Teisiniam personalui taip pat priskiriami teisininkų padėjėjai (asistentai). Didelėje organizacijoje dar gali būti išskiriami vyresnieji ir jaunesnieji asocijuoti teisininkai ir vyresnieji (jaunesnieji) teisininkai, be to, patarėjai (konsultantai).
Teisinį advokatų kontoros personalą aptarnauja administracinis-techninis personalas – darbuotojai, atliekantys administracines-technines funkcijas (referentai, sekretorės, administratorės, kurjeriai ir pan.), taip pat gali būti įvairūs specialistai (pvz., vertėjai, pardavimų, personalo, komunikacijos arba ryšių su visuomene specialistai ir kt.), projektų vadovai ir koordinatoriai (akademinių projektų) ir pan. Administracijai vadovauja Administracijos vadovas.
Dar gali būti aptarnaujantis personalas – asmenys nespecialistai, aptarnaujantys advokatų kontorą (pvz., valytojai, apsaugos darbuotojai, vairuotojai ir kt.).
Veikla
Mažos advokato kontoros veikla gali apimti visas teisės sritis. Tačiau šiuo metu vis labiau ryškėja veiklos specializacijos. Geriausių ir didžiausių advokatų kontorų pagrindinė sritis yra komercinė teisė. Atitinkamų kontorų klientai dažniausiai yra verslo subjektai – įmonės, jų grupės (koncernai), verslininkai. Privatiems ir juridiniams asmenims paslaugas teikiančių advokatų praktika skiriasi. Didelių kontorų, specializuotai teikiančių teisines paslaugas tik privatiems asmenims, Lietuvoje šiuo metu (dėl nedidelės rinkos) dar nėra.
Praktikos grupės
Teisininkai, teikdami paslaugas, specializuojasi įvairiose teisės srityse. Pvz., Įmonių, Finansų ir mokesčių, Komercinės veiklos ir prekybos, Turto ir aplinkosaugos, Ginčų sprendimo („LAWIN“); Bankų ir finansų, Kapitalo rinkų, Bendrosios komercinės teisės, Ginčų sprendimo, Įsigijimų ir susijungimų („TGS“); Bankų ir finansų, Statybų teisės, Aplinkos apsaugos teisės, Ginčų sprendimo („VARUL“). Praktikos grupei vadovauja grupės vadovas (advokatas).
Advokatų kontorų tinklai
thumb|left|„Clifford Chance“ būstinė Londone – dangoraižyje 10 Upper Bank Streetthumb|„Böhler advocaten“ advokatų kontora (vadovė [[Britta Böhler), Nyderlandai]] Advokatai gali veikti tiek pavieniui, t. y. įsteigę nuosavas advokatų kontoras (darbo vietą), tiek ir drauge su kitais (pvz., steigdami profesinę bendriją). Savo ruožtu advokatų kontoros ir jų bendrijos gali vienytis į nacionalinius ar tarptautinius advokatų kontorų tinklus.
Didelės kontoros veikia pagal korporacinio darbo modelį. Tai reiškia, kad nuo teisinių paslaugų yra atskiriama rinkodara, organizacijos valdymas ir kt. funkcijos, jos pavedamos konkretiems darbuotojams. Teisinės paslaugos ir paslaugų teikėjai diferencijuojami pagal specializaciją, įkainius, veiklos geografiją ir kitus kriterijus.
Didelė teisinių paslaugų bendrovė ar advokatų kontora tarptautiniu mastu vienija per kelis šimtus teisininkų. Didžiausios advokatų kontoros, aljansai gali vienyti netgi kelis tūkstančius advokatų bei kitokių teisės specialistų. Pvz., amerikiečių teisės firma „DLA Piper“ vienija beveik 3 800 advokatų (2008 m.), „Baker & McKenzie“ – 3 600 (iš 10 000 darbuotojų), „Jones Day“ – 2 500. Didžiausia advokatų kontora Europoje – „Garrigues“ (per 2 000 advokatų, 2009 m.).
Šiuo metu ryškėja tendencijos, kad didelės arba vidutinės bendrovės renkasi vidutinio dydžio, o ne dideles advokatų kontoras. Kompleksinius ir sudėtingus teisinius klausimus, pasirodo, gali spręsti ne tik didelės teisinės bendrovės, bet ir vidutinio dydžio, turinčios 2-3 specialistus konkrečioje srityje.
Advokatų kontoros Lietuvoje
Didelė teisinių paslaugų bendrovė ar advokatų kontora Lietuvoje vienija per 25-30 teisininkų. Vidutinė – nuo 10 iki 15, maža – iki 10 teisininkų.
Didžiausios Lietuvos advokatų kontoros pagal jose dirbančių advokatų skaičių (2016 m. vasario 1 d. duomenimis): Valiūnas ir partneriai Ellex (51), TGS Baltic (45), Sorainen ir partneriai (31), Cobalt (30), Glimstedt Bernotas ir partneriai (29).
Pastaruoju metu Lietuvos rinkoje pastebima tendencija, jog patyrę didžiųjų kontorų teisininkai atsiskiria ir įsteigia specializuotas mažesnes kontoras. Tokiu būdu rinkoje kinta mažos kontoros samprata, kuri nuo šiol siejasi ne tik su lankstumu ir didesniu dėmesiu klientui, bet ir paslaugų kokybe, nenusileidžiančia didžiausių kontorų standartams. Tokiu būdu įsisteigė kontoros Averus, SPC LEGAL, Venckute & Karnickas ir pan.
Viešoji advokatų kontora
Viešoji advokatų kontora teikia (valstybinę) teisinę pagalbą ir paramą socialiai remtiniems asmenims, konsultuoja, teikia pagalbą teisme, ikiteisminio tyrimo įstaigose ir institucijose. Įsteigtos ginti silpniausiųjų visuomenės narių teises.